Številka: 900 – 126/2011 - 2

Datum: 22. 04. 2011

 **Z A P I S N I K**

**5. seje** Sveta Četrtne skupnosti Moste (ČS Moste), ki je potekala skupaj s krajani, društvi, zavodi, ustanovami, itd., in sicer kot osrednja čistilna akcija v sklopu »Za lepšo Ljubljano« v torek, dne 19. 04. 2011 ob 16. 30 z zbirnim mestom pri balinišču društva BŠD Fužine, Brodarjev trg 10, Ljubljana.

NAVZOČI ČLANI SVETA: Elvis BALTIČ, dr. Branka BERCE BRATKO, Igor BOLE, Manica

 BORENOVIČ, Stanislava Marija FERENČAK MARIN, Stanislav MARKOJA, Jure

 MATOH, Miha MOHORKO, Dalibor NOVAKOVIČ, Breda PŠAG, Radmila ŠEŠIČ,

 Andrej TORKAR, Jožica VIRANT, Mitja ZAPLATIL

OSTALI NAVZOČI: Darja Gogala, Vera Sinčič, Blanka Čušin Marčenko, Zlata Gavrilovič –

 vse SLS MU MOL; člani društva BŠD Fužine; predstavniki DSO Fužine z g.

 Uravičem na čelu; KID Lastovka s predsednico Manjo Leskošek, četrtni odbor

 DeSUS pod vodstvom Matejke Derganc; društvo DPM Nove Fužine s

 predsednico Eriko Račič, 32 predstavnikov CSD Moste-Polje (Cona, Svetovalnica

 UVP), predstavniki Društva SPM pod vodstvom Vita Simuniška, predstavnika

 lokalnega glasila Zeleni glas, 20 stanovalcev Rusjanovega trga, 11 krajanov brez

 navedb naslovov – vseh udeležencev skupaj 107.

OPRAVIČILI: Mira Ključanin, Jakob Lojk, Danica Simšič, PD »Drago Bregar«

Sejo je vodila predsednica Sveta ČS Moste, pozdravila je vse navzoče in se jim zahvalila, da so prišli v takem številu. Ugotovila je tudi, da je 5. seja sklepčna: od 17 članov jih je bilo navzočih 14 članov. Predlagala je

**dnevni red:**

1. Priprava na izvedbo (čistilno promocijske) seje - osrednja čistilna akcija v sklopu akcije »Za lepšo Ljubljano«, razdelitev nalog, preveritev sklepčnosti, itd.
2. Oblikovanje ekip, čiščenje, razdeljevanje materiala, itd. (ob približno 17.00 uri)
3. Druženje in klepetanje z udeleženci ob prigrizku in napitku (ob približno 18.00 uri in naprej)

Navzočih je bilo 14 članov. Opredeljenih je bilo 14 članov. Za predlagani dnevni red je glasovalo 14 članov.

**DNEVNI RED 5. SEJE JE BIL SPREJET.**

**AD 1 -** **Priprava na izvedbo (čistilno promocijske) seje - osrednja čistilna akcija v sklopu akcije »Za lepšo Ljubljano«, razdelitev nalog, preveritev sklepčnosti, itd.**

Predsednica je po megafonu usmerila ekipe (in druge): vodijo jih Meta (iz SPM), Sladžana (iz SPM) in pomočniki za pobiranje narkomanskih igel z varnostnimi pripomočki. Pobiranje narkomanskih igel je bilo predstavljeno s posebno pozornostjo. Mlajšim članicam in članom Sveta je bilo rečeno, da se pridružijo ekipam za pobiranje odpadkov. Starejšim pa, naj pomagajo razdeljevati črne vreče za odpadke, rokavice, orodje, zbrane polne črne vreče smeti pošteno menjajo za en ZLATI CEKIN ali CAPSICUM ANNUUM, oskrbo s pijačo in malimi prigrizki, delijo »pasje vrečke« s prijaznim spremnim pismom in mapo s predstavitvijo ČSM. Sklepčnost seje je bila ugotovljena že ob samem prihodu.

**AD 2 - Oblikovanje ekip, čiščenje, razdeljevanje materiala, itd.**

Oblikovane so bile ekipe, ki jim je bil predstavljen itinerarij čiščenja. Čistilo se je sprehajalno pot ob Ljubljanici – od balinišča do Gradu Fužine, sredinska interventno sprehajalna pot mimo osnovnih šol, okolica fitnesa na prostem, zadaj in okoli transformatorja na parkirišči pri gostilni Anžič, okolica Brodarjevega trga 9, 10, 11, okolica DSO Fužine.

Zbrane vreče odpadkov so bile odložene v kot zelenice pri balinišču, kjer so udeleženci za lepše okolje prejeli lončnico cvetja ali sadiko paprike. Odvoz odpadkov je bil naročen in tudi izvršen. Ni bil pa opravljen odvoz zbranih polomljenih vej, glede česar je predsednica Sveta povedala, da bo dala pripombo na prvem sestanku z županom in podžupanom MOL.

**AD 3 - Druženje in klepetanje z udeleženci ob prigrizku in napitku**

Večina udeležencev akcije je ostala tudi na druženju. Zaradi velikega zanimanja so predstavniki BŠD Nove Fužine navzočim predstavili tudi balinarsko igro »petanka« in jih povabili k igri.

Pripravila:

Darja Gogala,

koordinatorka VI

 Stanislava Marija FERENČAK MARIN

 predsednica Sveta Četrtne skupnosti Moste

 Mestne občine Ljubljana